
NARVA LINNAVALITSUS
KORRALDUS
Narva                                                                                                     __.__.____nr ____

Narva Kunstikooli tegevuskoha muutmine

1. Asjaolud ja menetluse käik 
Narvas Kunstikool on munitsipaalhuvikool, mille pidajaks on Narva linn. Narva Kunstikool on haridusasutus, mis tegutseb noorsootöö valdkonnas ning loob huvihariduse omandamise ja isiksuse mitmekülgse arengu võimalusi. Seisuga 10.09.2015. a õppis koolis 229 õpilast. Õpe koolis toimub õpperühmades. Seisuga 10.09.2015. a oli koolis 18 õpperühma. Huvikooli seaduse § 21 lõike 1 alusel on huvikoolil oma eelarve, mille kinnitab kooli pidaja.
Narva Kunstikool asub aadressil Turu 1, Narva asuvas hoones. Huvikooli asukoht on linna keskusest kaugel. Õpe Narva Kunstikoolis on korraldatud üldhariduskooli tundidest vabal ajal, peamiselt õhtuajal. Paljudel õppuritel kulgeb tee huvikooli läbi endise Gerassimovi nim. kultuurimaja läheduses asuva pargi, kus on õhtuajal pime.
Aadressil Turu 1, Narva asuvate huvikooli poolt kasutatavate ruumide pindala on 906,5 m2. Nimetatud aadressil asuv hoone vajab fassaadi soojustamist, üldpindalaga 139 m2 akende vahetamist, sissepääsu remonti. Hoones on vananenud soojussõlm (paigaldatud 1990. aastate keskpaigas), mis vajab vahetamist või täisrekonstruktsiooni (tööde eeldatav maksumus on 20 000 eur).

Narva Linnavolikogu 26.03.2015. a otsuse nr 26 punkti 3.2 alusel korraldatakse alates 01.09.2015. a Narva 6. Kooli tegevus aadressil Paul Kerese 22, Narva asuvas hoones ning kooli endise asukoha hoone ruumid aadressil Kreenholmi 25, Narva on vabanenud. Nimetatud aadressil asuva hoone asukoht on rahvarohkem, linna keskusele lähemal, hoone lähedal on bussipeatus.
Antud hoone ruumide seisund võimaldab Narva Kunstikooli kvaliteetse tegevuse korraldamist ruumide planeeritaval üldpindalal 1332,2 m2 hoone 1. ja 2. korrusel ning poolkeldrikorrusel. Kõikides 1. ja 2. korruse ruumides on tehtud remont, vahetatud aknad, õppeklassides on vahetatud radiaatorid. Aastal 2014 tehti hoones soojussõlme rekonstruktsiooni.
Ruumide küttekulude keskmised näitajad on aastal 2014 järgmised: aadressil Turu 1, Narva asuvate ruumide keskmine küttekulu on 0,254 MWh/m2  ja aadressil Kreenholmi 25, Narva asuvate ruumide keskmine küttekulu on 0,149 MWh/m2, mis on peaaegu kaks korda vähem.
Eelpoolnimetatud tegureid arvestades ning kaaludes majanduslikku vajalikkust kui ka teenuse kättesaadavust on otstarbekam korraldada Narva Kunstikooli tegevust aadressil Kreenholmi 25, Narva asuvas hoones. See võimaldab tagada huvikooli otstarbekam majandamine ja saavutada pikaajalises perspektiivis rahaliste vahendite säästlik kasutamine, tagades seejuures õppekasvatusliku tegevuse tulemuslikkus, paindlikkus ja kvaliteet.
Narva Kunstikool võib tegevuskoha muutmisel võtta kaasa aadressile Kreenholmi 25, Narva kasutamiseks kõik vajalik aadressil Turu 1, Narva asuvas hoones olemasolev inventar, materjalid ja asjad (sealhulgas seadmed, varustus jt).

2. Õiguslikud alused
Vastavalt kohaliku omavalitsuse korralduse seadus § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.
3. Otsus
Korraldada alates 11.01.2016. a Narva Kunstikooli tegevus aadressil Kreenholmi 25, Narva asuvas hoones.
4. Rakendussätted

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega sätestatud korras.

